Edward Salisbury Dana

Edward Salisbury Dana () var ein amerikansk mineralog og fysikar. Han gjorde viktige bidrag til studiet av mineral, særleg innan krystallografi. Han var son av James Dwight Dana. 

Dana var professor ved Yale University. I 1892 utgav han sjette opplag av faren sitt Systems of Mineralogy, som han sidan heldt à jour ved appendiks. Sjuande opplag, heilt omskrive og sterkt utvida ved C. Palache, H. Berman og C. Frondel, er utgjeve i tre bind (silikat-bindet manglar), og er eit anerkjent standardverk i mineralogi. Dana utgav òg A Textbook of Mineralogy (1877, ny utgåve 1898) og Minerals and How to Study Them (1895); begge er framleis i bruk i sterkt reviderte utgåver.

Kjelder
Edward Salisbury Dana. (14. februar 2009). I Store norske leksikon. Henta 14. februar 2014.

kategori:USA-amerikanske mineralogar
kategori:USA-amerikanske fysikarar
kategori:Medlemmar av United States National Academy of Sciences